Corsaren, 1840-10-08
Det egentlige Program. Vi haabe, at det, som i den foranstaaende Artikel er blevet sagt om vort politiske Sindelag samt om Maaden, hvorpaa dette skal yttre sig, vil være tilstrækkeligt til hos enhver Læser at begrunde en bestemt Mening om vor fremtidige politiske Virken, og bevæge ham til, enten at understøtte eller forlade os, saa at vi ikke behøve at udtale os yderligere i denne Retning. Det er imidlertid ikke ene i politisk Henseende, at vi have til Hensigt at virke, naar vi ville fremtræde som Organ for og Bearbeidere af Folkemeningen. Størstedelen af os er Studenter, som have gjort sig bekjendte med dansk og udenlandsk Videnskabelighed, og det er derfor begrundet i Sagens Natur, at vi benytte Leiligheden til efter bedste Evne at opfylde en Pligt, som nærmest paaligger den academiske Borger: at hævde og værne om Literaturens Reenhed og Værdighed. Derfor skal "Corsaren" i Regelen indeholde Critik over Bøger i, om end ikke alle, saa dog de fleste Fag, Theater-Recensioner, samt Contra-Recensioner ɔː Opposition imod partiske eller paa anden Maade ubillige Recensenter. For at imidlertid et Blad kan have Jnteresse for alle Klasser af Læsere, hvilket vi ønske, at vort Blad skal have, maa det og levere Noget, der i sig selv frembyder et lettere og muntrere Stof end alvorlige politiske Afhandlinger og dybtgaaende Recensioner; og derfor skal en Afdeling deraf være bestemt til smaae originale Fortællinger eller gode Oversættelser af saadanne (dog disse sidste saa sjældent som muligt) samt under Rubriken "Charivari" smaae Bemærkninger over de Gjenstande, som paa den Tid beskjæftige den almene Opmærksomhed. J nærværende Nummer ville Læserne forefinde en Prøve, af saadanne bemærkninger. Disse CharivariArtikler skulle, hvis ellers det tilkommende Abonnentantal nogenlunde vil tillade det, være ledsagede af en lithographeret Caricaturtegning, af det Slags, som indeholdes i det bekjendte franske Blad, efter hvilket vi have givet denne Afdeling Navn. - Den Frygt, som mulig kunde opstaae hos Nogle for, at de lette og muntre Charivari-Artikler kunde udarte til personlig Satire og krænkende Angreb paa private Forhold, haabe vi at berolige ved den høitidelige Forsikkring, at vi omhyggelig skulle vaage over, at Saadant ikke skal finde Sted. Aldrig skal Noget, som ligger uden for Offentlighedens Gebeet, blive berørt af os: men indenfor Offentlighedens Gebeet troe vi, at Alt det ligger, som angaaer Publikum og det offentlige Liv, altsaa og enhver Mands offentlige Virken, enten det nu er i hans Kald eller udenfor dette. Af hvad Slags Bladets øvrige Jndhold vil blive, ville Læserne tildeels kunne skjønne af de i nærværende Nr. indeholdte Prøver. Vi ønske, at man af disse vil tage Anledning til at vente baade et mangfoldigt og et velbehandlet Stof i Corsarens fremtidige Nummere, og tilføie den Forsikkring, at der fra Redactionens Side skal blive gjort Alt for at tilfredsstille disse Forventninger. Der staaer nu blot tilbage at gjøre Regnskab for det Navn, vi have givet Bladet; thi der kunde maaskee være dem, som vilde raisonnere som saa: "En Corsar er et Røverskib eller dog ikke stort bedre, følgelig vil dette Blad vel heller ikke blive stort bedre end et Røverblad, og vil det ikke plyndre Folk, saa vil det vel flaae den". Paa den Maade havde vi imidlertid ikke forklaret Navnet, da vi besluttede at sætte det paa vort Banner. Vi tænkte os et Skib, der besat med unge modige Mænd midt under en Kamp for fulde Seil styrede ud i Havet, besluttet paa at kjæmpe under sit eget Flag for Ret, Troskab og Ære; eller vi tænke os Corsaren som det Skib, Digterne have besunget under dette Navn, hvis Mandskab i sit begeistrede Frihedssind kjæmpede for Friheden alene. Derfor, skal altsaa Bladet bære dette Navn, idet vi haabe, at man deri nærmest vil see et Udtryk af vor Stræben efter, selv frie for alle underordnede Hensyn, frit at udtale vor inderste Overbeviisning og kun denne. Vi kunde nu passende forsikkre, at vi ingenlunde agte at skaffe os nogen pecuniair Fortjeneste ved dette Blad; men, saasom vi ikke agte at begynde vor Sandheds-Løbebane med en Usandhed, saa ville vi istedetfor reent ud tilstaae, at vi ønske vor Tid og vort Arbeide betalt, fordi vi ansee begge Dele for at være Betaling værd. Jmidlertid skal man faae at see, at vi ere bestedne i vore Fordringer. For et heelt Ark ugentlig, i Format og trykt som dette Halvark til Prøvenummer og ledsaget med den omtalte lithographerede Caricaturtegning, er Prisen ikkun 14 s. Dersom Caricaturtegningen af Mangel paa tilstrækkelige Abonnenter ikke kan leveres (en saadan er nemlig meget dyr), er Betalingen 12 s. pr. Nr. Man tegner sig i alle Danmark, Norges, og Sverrigs Boglader. Bladets Hovedagenter ere Dhrer. Boghandlere Høst, Klein, Reitzel og Steen, hos hvem ogsaa mulige Bidrag til "Corfaren" bedes afleverede i en forseglet Billet med Udskrift: Til "Corsarens" Redaction.